**Vnútorný predpis č. 1**

**o vybavovaní podnetov protispoločenského konania**

v zmysle §11 a nasl. zákona č. 307/2014 o niektorých opatreniach súvisiacich s oznamovaním protispoločenskej činnosti a o zmene a doplnení niektorých zákonov

**Čl. I.**

**Podávanie podnetov**

1. Podnet je možné podať:
2. osobne - zodpovednému zamestnancovi, ktorý podnet za prítomnosti oznamovateľa spíše a riadne zaeviduje,
3. poštou
4. elektronicky - na adresu elektronickej pošty: podnety@seniortrend.org.

**Čl. II.**

**Zodpovedný zamestnanec**

1. Zodpovedným zamestnancom pre účely zák. č. 307/2014 bola v neziskovej organizácii Senior Trend, n.o. od 01.02.2016 určená PhDr. Anna Janíková.

**Čl. III.**

**Preverovanie podnetov a oprávnenia zodpovednej osoby**

1. Zamestnávateľ je povinný preveriť podnet do 90 dní od jeho podania, túto lehotu možno predĺžiť na 120 dní, pričom túto skutočnosť je zodpovedná osoba povinná bezodkladne oznámiť oznamovateľovi (ak je známy).
2. Zodpovedný zamestnanec má právo požiadať pri preverovaní podnetu o súčinnosť riaditeľa, ostaných zamestnancov a orgány neziskovej organizácie, ktorí ju musia bezodkladne zaistiť.
3. Zodpovedný zamestnanec má právo pracovať s osobnými údajmi zamestnancov a klientov Senior Trend, n.o., avšak musí zabezpečiť ich ochranu pred tretími osobami v zmysle zákona č. 122/2013.

**ČL. IV.**

**Zachovávanie mlčanlivosti o totožnosti oznamovateľa**

1. Zamestnávateľ zachováva mlčanlivosť o totožnosti osoby oznamovateľa podnetu.

**Čl. V.**

**Evidencia podnetov**

1. Zamestnávateľ vedie evidenciu oznámených podnetov.
2. Za evidenciu podnetov zodpovedá a vedie ju zodpovedný zamestnanec a to v rozsahu:
3. dátum doručenia podnetu,
4. meno, priezvisko a adresa pobytu osoby, ktorá podala podnet; ak ide o anonymný podnet, uvedie sa iba poznámka, že ide o anonymný podnet,
5. predmet podnetu,
6. výsledok preverenia podnetu,
7. dátum skončenia preverovania podnetu.

**Čl. VI.**

**Oboznamovanie osoby, ktorá podala podnet, s výsledkom jeho preverenia**

1. Osoba, ktorá podala podnet bude s výsledkom jeho preverenia oboznámená písomne.
2. V prípade anonymného podnetu nebude výsledok jeho preverenia zverejnený a bude zapísaný v evidencii podnetov.

**Čl. VII.**

**Spracovanie osobných údajov uvedených v podnete**

1. Osobné údaje uvedené v podnete počas preverovania podnetu a po dobu vedenia podnetu v evidencii chránené v zmysle zák. 122/2013 o ochrane osobných údajov.

 Schválil:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 Ing. Miroslav Škrabák

 riaditeľ Senior Trend, n.o.

V Čadci, dňa 01.02.2016.